
Д О К Л А Д Н А   З А П И С К А

 от

инж. Недко Фиданов Кулевски - Кмет на Община Рудозем


ОТНОСНО: Кандидатстване на Община Рудозем с проектно предложение по процедура  BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“ по Приоритет 2 „Отпадъци” на Програма „Околна среда“ 2021-2027 г.


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА СЪВЕТНИЦИ,

Община Рудозем възнамерява да кандидатства с проектно предложение по Процедура BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“ по Приоритет 2 „Отпадъци” на Програма „Околна среда“ 2021-2027 г.
Целта на процедурата е да се подпомогне на местно и регионално ниво повишаването на осведомеността на населението за целите за управление на отпадъците, за правата, задълженията, възможностите и добри практики за устойчиво потребление и преход към кръгова икономика. Чрез процедурата се осигурява допълващо финансиране от ПОС 2021-2027 г. за изпълнение на одобрени  стратегии за ВОМР на МИГ с предвидено такова допълващо финансиране от приоритет „Отпадъци“ на програмата. 
В резултат от финансирането по процедурата се очаква да се допринесе за подпомагане на местно и регионално ниво на повишаване на осведомеността на населението за целите за управление на отпадъците (с фокус към битовите отпадъци и въвеждане на принципа „плащаш колкото изхвърляш“), за правата, задълженията, възможностите и добри практики за устойчиво потребление и преход към кръгова икономика.

Максималният размер на безвъзмездна финансова помощ за изпълнение на проектното предложение е в размер до 51 129,19 евро.

Предлагам след като разгледате и обсъдите докладната записка на основание чл.21, ал.1, т.23 от ЗМСМА, във връзка с кандидатстване на Община Рудозем с проектно предложение по процедура BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“ по Приоритет 2 „Отпадъци” на Програма „Околна среда“ 2021-2027 г. да вземете следното


П Р О Е К Т О - Р Е Ш Е Н И Е:


1. Дава съгласие община Рудозем да кандидатства с проектно предложение по процедура BG16FFPR002-2.009 „ИНФОРМАЦИОННИ КАМПАНИИ – БИТОВИ ОТПАДЪЦИ“ по Приоритет 2 „Отпадъци” на Програма „Околна среда“ 2021-2027 г.

1. Възлага на Кмета на Община Рудозем да изготви и внесе необходимите документи за кандидатстване по проектното предложение.






С уважение,

